গতকাল মওলানা ভাসানী হকি স্টেডিয়ামে বেলা ৩টার আগেই উভয় দল ওয়ার্মআপ শুরু করে মাঠে। হঠাৎ করেই শুরু হয় বৈশাখী ঝড়। ম্যাচ কমিশনারের সিদ্ধান্তে খেলা শুরু করেন দুই আম্পায়ার। কিন্তু অনবরত বজ্রপাত আর ঝড়োবৃষ্টির ফলে আট মিনিট পর ম্যাচ কমিশনার ম্যাচ বন্ধ করে দেন। উভয় দলের খেলোয়াড়রা মাঠ ছেড়ে চলে যান ড্রেসিং রুমে। এরপর টানা ৪০ মিনিট ভারী বর্ষণের পর আকাশ কিছুটা পরিষ্কার হলে আবারো শুরু হয় দুই দলের এ দ্বৈরথ।